2014–2020 metų Europos Sąjungos fondų investicijų veiksmų programos 1 prioriteto „Mokslinių tyrimų, eksperimentinės plėtros ir inovacijų skatinimas“ 01.2.2-CPVA-K-703 priemonės „Kompetencijos centrų ir inovacijų ir technologijų perdavimo centrų veiklos skatinimas“ projektų finansavimo sąlygų aprašo Nr. 3

5 priedas

**REIKALAVIMAI MTEP PROJEKTO VEIKLŲ PLANO TURINIUI**

**1. Mokslinių tyrimų ir eksperimentinės plėtros (toliau – MTEP) projekto pavadinimas.**

**2. Pareiškėjas ir partneris (-iai)**.

**3. Numatomo MTEP projekto veiklų rezultato aprašymas.**

|  |
| --- |
| *Aprašoma ir aiškiai įvardijama idėja, kurios išbandymui dedikuojamas projektas. Pagrindžiamas jos novatoriškumas ir aktualumas, atsižvelgiant į projekto metu atliekamus tyrimus ir idėją. Aiškiai identifikuojamas projekto veiklų rezultatas (produktas). Nurodoma, kaip projekto veiklos nukreiptos idėjai išbandyti, t. y. išdėstoma aiški sąsaja idėja – veiklos – rezultatas.**Pateikiamas pagrindimas, kad projekto rezultatas turi komercinį potencialą, aprašant konkurencinę aplinką patentabilumo aspektu (jei taikoma pagal veiklų pobūdį) arba įregistravimo galimybėmis (kai siekiama Aprašo 31 punkte nustatytų rezultatų). Nurodoma, ar projekto rezultatas gali būti komercinių sandorių objektu, aprašant tolesnę patento pardavimo ar licencijavimo perspektyvą, rezultato įregistravimo galimybes (kai siekiama Aprašo 31 punkte nurodytų rezultatų). Aprašoma tolesnė produkto vystymo perspektyva projekte sukurto rezultato pagrindu, jos konkurencinė aplinka.**Nurodomos rizikingiausios MTEP veiklos (kritiniai taškai), kurių neįgyvendinus (nepasiekus numatyto rezultato), kitų MTEP veiklų vykdymas būtų netikslingas, siekiant numatyto rezultato idėjos patvirtinimui ir rezultatų patentavimui ar įregistravimui (priklausomai pagal veiklų pobūdį).* |
|  |

**4. MTEP veiklų planas įgyvendinant projektą**.

Nurodoma, kokias veiklas reikia įgyvendinti, norint išspręsti konkrečius mokslinius ar technologinius neapibrėžtumus ar problemas (lentelės aprašymas turi būti tokio detalumo, kad atskleistų numatomų atlikti darbų turinį ir jų nuoseklumą). Pagrindžiamas numatytos įsigyti įrangos poreikis (jei taikoma):

|  |  |
| --- | --- |
| Projekto veiklos numeris ir pavadinimas |  |
| Projekto veiklos detalizavimas ir aprašymas, kas bus daroma | *Nurodomas veiklos tikslas, pateikiama informacija apie vykdomas MTEP veiklas, planuojamus spręsti neapibrėžtumus, įrangos (kurios įsigijimas prašomas finansuoti) poreikį ir kt.* *Detalizuojamos veiklos užduotys, nurodant užduoties trukmę (nuo X projekto mėnesio iki Y projekto mėnesio (ne kalendorinio) ir planuojamą užduoties rezultatą (pvz., techninė specifikacija, ataskaita, veikianti prototipo funkcija, bandymų protokolas ar pan.), aprašoma, į kokius klausimus turi būti atsakyta įgyvendinus užduotį.* *Nurodoma projekto vykdymo komanda: pagrindžiama, kad pareiškėjas turi (arba yra numatęs) pakankamą kiekį tinkamos kvalifikacijos projektą vykdysiančių asmenų (pateikiami esamų darbuotojų gyvenimo aprašymai, naujų darbuotojų kvalifikaciniai reikalavimai ir pan.), nurodomas MTEP veiklų projekto vadovas ir kiti darbuotojai, detalizuojant kiek valandų kiekvienas darbuotojas dirbs prie kiekvieno etapo / veiklos ir koks darbo užmokesčio fiksuotas įkainis numatytas.* *Nurodomas MTEP etapas, pagal rekomenduojamą mokslinių tyrimų ir eksperimentinės plėtros etapų klasifikacijos aprašą.* |
| Fizinio (-ių) rodiklio (-ių) numeris (-iai) ir pavadinimas (-ai) |  |  |

**5. Įsigyjamos įrangos poreikio pagrindimas.**

*(pildoma tik tuo atveju, kai projektu yra įsigyjama įranga)*

|  |  |
| --- | --- |
| Įsigyjama įranga  | Įrangos poreikio pagrindimas |
|  | *Aprašoma planuojamos įsigyti įrangos techninė specifikacija, pagrindžiamas įrangos poreikis MTEP veikloms.**Taip pat turi būti pagrindžiama, ar planuojama įsigyti įranga nėra viešai prieinama atviros prieigos centruoseir ar viešai prieinamos įrangos pajėgumų nepakanka veiksmingai vykdyti projekto veiklas arba įrangos panaudojimo galimybės kitaip apribotos.**Nurodomas planuojamos įsigyti įrangos naudingo tarnavimo laikotarpis, projekto MTEP veikloms naudojimo intensyvumas. Jeigu įranga bus naudojama projekto MTEP veikloms ne pilnu pajėgumu per visą projekto įgyvendinimo laikotarpį arba įrangos naudingo tarnavimo laikotarpis yra ilgesnis nei projekto įgyvendinimo trukmė, įrangos įsigijimo išlaidos turi būti priskiriamos projektui proporcingai reikalingam naudojimo laikui pro rata principu.*  |

**6. Priedai:**

Pateikiama kita informacija, kuri gali būti svarbi vertinant veiklų planą: darbuotojų gyvenimo aprašymai, naujų darbuotojų pareigybės nuostatai, rinkos tyrimai, sutartys su ūkio subjektais dėl MTEP veiklos rezultato ir pan.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_ \_\_\_\_\_\_\_\_\_\_\_\_\_\_

(pareiškėjo / pareiškėjo vadovo arba jo įgalioto (parašas) (vardas ir pavardė) asmens pareigų pavadinimas,

jei galima nurodyti)

\_\_\_\_\_\_\_\_\_\_\_\_\_\_